ai4bharat/Pralekha huggingface dataset:
उपराष्ट्रपती कार्यालय
उपराष्ट्रपतींनी माजी अटर्नी जनरल सोली सोराबजी यांना श्रद्धांजली वाहिली
उपराष्ट्रपती एम. वेंकैया नायडू यांनी माजी अटर्नी जनरल सोली सोराबजी यांना श्रद्धांजली वाहिली. सोराबजी यांचे आज सकाळी कोविडमुळे निधन झाले.
कायद्याचे ज्ञान असणारे एक उत्तुंग व्यक्तिमत्व म्हणून सोराबजी यांचे वर्णन करताना उपराष्ट्रपती म्हणाले की, कायदा आणि न्यायशास्त्राच्या सर्व बाबींची माहिती असणारे ते जणू विश्वकोषच होते. मानवी हक्कांचे ते पुरस्कर्ते होते आणि त्यांनी आपल्या कार्याद्वारे भारताला आंतरराष्ट्रीय नावलौकिक प्राप्त करून दिला.
माजी अटर्नी जनरल हे एक निष्कलंक प्रामाणिक व्यक्ती होते असे नायडू म्हणाले. सोराबजी आणि त्यांच्यामध्ये स्नेहपूर्ण संबंध होते असे नमूद करताना उपराष्ट्रपती म्हणाले की, सोराबजी यांच्या मृत्यूमुळे देशाने कायदे विश्वातील तेजस्वी तारा गमावला असून त्यांच्या मृत्यूने न्यायव्यवस्थेमध्ये कधीही भरून न निघणारी पोकळी निर्माण झाली आहे.
उपराष्ट्रपतींनी सोराबजी यांच्या पत्नी व कुटुंबातील सदस्यांशी बोलून आपल्या शोकाकुल भावना व्यक्त केल्या.
गृह मंत्रालय
केंद्रीय गृह आणि सहकार मंत्री अमित शाह यांच्या हस्ते आज नवी दिल्ली येथे “अमृत समागम” या देशभरातील पर्यटन आणि सांस्कृतिक मंत्र्यांच्या परिषदेचे उद्घाटन
नवी दिल्ली, 12 एप्रिल 2022
केंद्रीय गृह व्यवहार आणि सहकार मंत्री अमित शाह यांनी आज नवी दिल्ली येथे आयोजित करण्यात आलेल्या “अमृत समागम” या देशभरातील पर्यटन आणि सांस्कृतिक मंत्र्यांच्या परिषदेचे उद्घाटन केले.
केंद्रीय मंत्री अमित शाह म्हणाले की, 1857 ते 1947 या 90 वर्षांच्या काळात ज्या लोकांनी स्वातंत्र्य चळवळीसाठी लढा दिला त्यांचा त्याग आणि खंबीरपणा याविषयी स्वातंत्र्याच्या अमृत महोत्सवाच्या माध्यमातून आपल्या नव्या पिढीला माहिती द्यायला हवी.
केंद्रीय मंत्री म्हणाले की 12 मार्च 2021 रोजी पंतप्रधान नरेंद्र मोदी यांनी काशी गांधी आश्रम येथून स्वातंत्र्याच्या अमृतमहोत्सवाच्या सोहोळ्याची सुरुवात केली होती, त्यानंतर देशात या संदर्भात 25,000 हून अधिक कार्यक्रमांचे आयोजन करण्यात आले आहे. या काळात कोविड-19 आजाराच्या दुसऱ्या आणि तिसऱ्या लाटेमुळे कठीण परिस्थिती उद्भवली आणि त्यामुळे अनेक कार्यक्रम मिश्र पद्धतीने आयोजित करावे लागले. त्याचा परिणाम म्हणून या कार्यक्रमांमध्ये म्हणावा तसा लोकसहभाग मिळवता आला नाही. पण आता आपला देश कोविड-19 च्या विळख्यातून बाहेर पडत आहे. म्हणूनच स्वातंत्र्याच्या अमृतमहोत्सवाचा उरलेला काळ आपण मोठ्या लोकसहभागाने साजरा केला पाहिजे असे ते म्हणाले. देशातील प्रत्येक गाव, तहसील, जिल्हा, आणि हरेक राज्य स्वातंत्र्याच्या अमृतमहोत्सव सोहोळ्यात कशा प्रकारे सहभागी होईल आणि त्यासाठी कार्यक्रम निर्मिती करून ते यशस्वी कसे करता येतील हे आपल्याला या दोन दिवसांच्या परिषदेमध्ये निश्चित करायचे आहे असे केंद्रीय मंत्री शाह यांनी सांगितले.
केंद्रीय गृहमंत्री म्हणाले की, ब्रिटीशांच्या विरुध्द अनेक मार्गांनी स्वातंत्र्य लढा लढण्यात आला आणि 1857 ते 1947 या काळातील स्वातंत्र्य संग्रामाच्या कथांनी पुन्हा एकदा आपल्या आगामी पिढ्यांची माने जागृत व्हायला हवी. केवळ इतिहास ही सर्व माहिती त्यांच्यापर्यंत पोहोचवू शकत नाही. ते म्हणाले की, स्वातंत्र्य लढ्यातील अनेक घटना आणि शूर वीरांची चरित्रे तरुणांसमोर जिवंतपणे उभी करायला हवी तेव्हाच हे तरुण स्वतःला स्वातंत्र्य लढ्याशी जोडून घेऊ शकतील आणि म्हणूनच या नव्या पिढीच्या मनांमध्ये राष्ट्रप्रेमाच्या प्रेरणेची बीजे रुजवून एक अशी नवी पिढी निर्माण करायची आहे जी संपूर्ण जीवनभर या प्रेरणेतून देशासाठी कार्य करणे सुरु ठेवेल.
केंद्रीय मंत्री अमित शाह म्हणाले की, या दोन दिवसांच्या चर्चासत्रादरम्यान आपण अमृत महोत्सव सोहोळ्याअंतर्गत राज्यांतील काही जागा अशा पद्धतीने विकसित केल्या पाहिजेत ज्या लोकांच्या सजगतेचे केंद्र होतील. समाजात अशा संकल्पांचा प्रसार करा जे अनेक लोकांना प्रेरणा देतील, उदाहरणार्थ, मी शिक्षित आहे आणि मी प्रौढ निरक्षरांना शिक्षण देईन असा सल्ला केंद्रीय मंत्री अमित शाह यांनी दिला.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
आरोग्य आणि कुटुंब कल्याण मंत्रालय
कोविड-19 राज्ये आणि केंद्रशासित प्रदेशांकडे लसींच्या उपलब्धतेविषयी ताजी माहिती
193.53 कोटीहून अधिक कोविड प्रतिबंधक लसींच्या मात्रा राज्ये आणि केंद्रशासित प्रदेशांना पुरवण्यात आल्या
12 कोटीहून अधिक न वापरलेल्या आणि शिल्लक लसींच्या मात्रा राज्ये आणि केंद्रशासित प्रदेशांकडे उपलब्ध
देशभरात कोविड-19 प्रतिबंधक लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड -19 प्रतिबंधक लसीकरणाला 16 जानेवारी 2021 पासून सुरूवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरू झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टिने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरणाची गती वाढवण्यात आली आहे.
देशव्यापी लसीकरणाचा भाग म्हणून भारत सरकार, राज्ये आणि केंद्रशासित प्रदेशांना कोविड प्रतिबंधक लसींचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नव्या टप्प्यात, केंद्र सरकार देशातील लस उत्पादकांद्वारे उत्पादित 75 टक्के लसी खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
11,99,66,130
आतापर्यंत भारत सरकारच्या माध्यमातून आणि थेट राज्य खरेदी श्रेणीद्वारे राज्ये आणि केंद्रशासित प्रदेशांना 193.53 कोटी  कोविड प्रतिबंधक लसींचा पुरवठा  करण्यात आला आहे.
कोविड प्रतिबंधक लसीच्या न वापरलेल्या 12 कोटीहून अधिक  मात्रा राज्ये आणि केंद्रशासित प्रदेशांकडे शिल्लक असून लसीकरणासाठी उपलब्ध आहेत.
संरक्षण मंत्रालय
संरक्षण संशोधन आणि विकास संस्था आणि भारतीय विज्ञान संस्था, बंगळुरू यांनी संयुक्तपणे विकसित केलेले नवीन स्फोटक शोधन उपकरण पुण्यात सादर
नवी दिल्ली, 1 मार्च 2020
पुण्यात आज झालेल्या राष्ट्रीय स्फोटक शोधन कार्यशाळेत एक नवीन स्फोटक शोधन यंत्र सादर करण्यात आले. हे यंत्र दूर अंतरावरून देखील स्फोटके शोधू शकते. शुद्ध स्वरुपातील तसेच मिश्रण असलेली रसायने वापरून बनवलेल्या स्फोटकांबदृदल या यंत्राच्या माहितीकोषात माहिती भरल्यास तशी अनेक प्रकारची स्फोटके हे यंत्र शोधू शकते. आवरणाखाली असलेली स्फोटके शोधण्यातही हे यंत्र सक्षम आहे. पुण्याची उच्च ऊर्जा सामुग्री संशोधन प्रयोगशाळा आणि बंगळुरू येथील भारतीय विज्ञान संस्था यांनी संयुक्तपणे हे यंत्र विकसित केले आहे.
संरक्षण संशोधन आणि विकास संस्थेचे अध्यक्ष आणि संरक्षण संशोधन आणि विकास खात्याचे सचिव डॉ. जी. सतीश रेड्डी यांच्या हस्ते या राष्ट्रीय स्फोटक शोधन कार्यशाळेचे उद्घाटन झाले. पुण्याच्या उच्च ऊर्जा सामुग्री संशोधन प्रयोगशाळेच्या हिरक महोत्सवानिमित्त या कार्यशाळेचे आयोजन करण्यात आले होते. उच्च ऊर्जा सामुग्री संशोधन प्रयोगशाळा ही संरक्षण संशोधन आणि विकास संस्थेची एक दर्जेदार प्रयोगशाळा आहे. सतत होत असणाऱ्या तंत्रज्ञान विकासाबद्दल या प्रयोगशाळेत शास्त्रज्ञ आणि तंत्रज्ञान वापरकर्त्यांना अद्ययावत माहिती उपलब्ध करून दिली जाते. या कार्यशाळेमध्ये अद्ययावत स्फोटक संशोधन तंत्रज्ञानाविषयी सहभागींना अवगत करण्यासाठी मदत होत असते.
स्फोटक शोधन तंत्रज्ञान ही काळाची गरज असून या तंत्रज्ञानाच्या आधारे संवेदनशील ठिकाणांवर घातपात करण्याचे समाजकंटकांचे मनसुबे हाणून पाडू शकतो, असे डीआरडीओचे अध्यक्ष डॉ. रेड्डी यावेळी म्हणाले. विद्यापीठातील प्रज्ञावंत आणि डीआरडीओच्या संयुक्त प्रयत्नांमधून सुरक्षादलांना सहज वापरता येईल असे सुटसुटीत उपकरण तयार केल्याबद्दल त्यांनी सर्वांची प्रशंसा केली. डीआरडीओ, आयआयटी, प्रगत उच्च ऊर्जा सामुग्री संशोधन केंद्र, हैद्राबाद विद्यापीठ, इतर विद्यापीठ आणि सहभागींपैकी अनेक तज्ञांच्या भाषणांचे संकलन असलेल्या एका स्मरणिकेचे त्यांच्या हस्ते विमोचन झाले.
डीआरडीओच्या प्रयोगशाळा, सैन्यदले, केंद्रीय राखीव पोलीस दल, केंद्रीय औद्योगिक सुरक्षा दल, राज्य पोलीस खाते, विद्यापीठे, औद्योगिक आस्थापनांमधून एकूण 250 प्रतिनिधी या कार्यशाळेला उपस्थित होते.
B.Gokhale/U.Raikar/P.Kor
(Visitor Counter : 158
गृह मंत्रालय
जन गणना २०२१
केंद्रीय गृह मंत्रालयांतर्गत, भारताच्या लोकसंख्या महानिबंधक आणि जनगणना अधीक्षक कार्यालयाने
पुढाकार घेऊन वर्ष २०२१ साठीच्या जनगणनेचे प्राथामिक काम हाती घेत असल्याचे सांगितले.
केंद्रीय मंत्रिमंडळ, विभाग आणि विविध राज्य सरकारच्या संबंधित विभागाच्या अधिकाऱ्यांची तसेच
सांख्यिकी वापर करते यांची मिटिंग घेण्यात येणार असून भागधारकांतर्फे मिळणाऱ्या माहितीच्या
आधारे जनसंख्येवर आधारित प्रश्नावली तयार करण्यात येणार आहे. त्यानंतर मुख्य चाचण्या घेण्यात येतील.
जनगणनेत, देशात जनगणनेच्या निर्धारित कालावधीत उपस्थित सर्व लोकांवर सांख्यिकी गोळा करण्यात
येते.
अशी माहिती गृह व्यवहार राज्य मंत्री हंसराज गंगाराम अहिर यांनी एका प्रश्नाला लेखी स्वरूपात आज
लोकसभेत दिली.
बी. गोखले / दिनेश
(Visitor Counter : 88
पंतप्रधान कार्यालय
केरळातील तिरूअनंतपुरम ते कासारगोड दरम्यानच्या पहिल्या वंदे भारत एक्सप्रेसला पंतप्रधान नरेंद्र मोदी यांनी तिरूअनंतपुरम सेंट्रल स्थानकावरुन दाखवला हिरवा झेंडा
नवी दिल्ली, 25 एप्रिल 2023
पंतप्रधान नरेंद्र मोदी यांनी आज तिरुअनंतपुरम आणि कासरगोड दरम्यानच्या केरळमधील पहिल्या वंदे भारत एक्सप्रेसला तिरुअनंतपुरम सेंट्रल स्टेशनवरुन हिरवा झेंडा दाखवला.कार्यक्रमस्थळी आल्यानंतर पंतप्रधानांनी तिरुअनंतपुरम -कासरगोड वंदे भारत एक्स्प्रेसची पाहणी केली.त्यांनी गाडीतून प्रवास करणाऱ्या मुलांशी तसेच ट्रेनच्या कर्मचाऱ्यांशीही संवाद साधला.
ही गाडी तिरुअनंतपुरम, कोल्लम, कोट्टायम, एर्नाकुलम, त्रिशूर, पलक्कड, पठानमथिट्टा, मलप्पुरम, कोझिकोड,कन्नूर आणि कासरगोड या 11 जिल्ह्यांतून प्रवास करेल.
पंतप्रधानांनी ट्वीट केले आहे:
“केरळच्या पहिल्या वंदे भारत एक्सप्रेसला हिरवा झेंडा दाखवला, ही गाडी तिरुअनंतपुरम ते कासारगोडपर्यंत संपर्कव्यवस्था निर्माण करणारी ठरेल.”
यावेळी, केरळचे राज्यपाल आरिफ मोहम्मद खान, केरळचे मुख्यमंत्री पिनाराई विजयन आणि केंद्रीय रेल्वे मंत्री अश्विनी वैष्णव उपस्थित होते.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पर्यटन मंत्रालय
स्वातंत्र्याच्या अमृत महोत्सवानिमित्त, इंडिया टुरिझम आणि उबर कॅब सेवेचा संयुक्त उपक्रम
उबरच्या प्रवासी कॅबवर, स्वातंत्र्याच्या अमृतमहोत्सव उपक्रमांची जाहिरात
मुंबई, 14 ऑगस्ट 2021
स्वातंत्र्याच्या अमृत महोत्सवाविषयी लोकांना माहिती देण्याच्या दृष्टीने, पर्यटन मंत्रालयाच्या मुंबईतील ‘इंडिया टुरिझम’ या क्षेत्रीय कार्यालयाने , मुंबईतील प्रवासी टॅक्सी, उबर कॅबवर, या अभियानाची जाहिरात करण्याचा उपक्रम हाती घेतला आहे.
मुंबई क्षेत्रीय कार्यालयाचे संचालक व्यंकटेशन दत्तात्रेयन यांच्या हस्ते या महिनाभर चालणाऱ्या विशेष मोहिमेचे उद्घाटन झाले.
स्वातंत्र्याच्या अमृत महोत्सवाच्या या अभियानाची मुख्य संकल्पना, ‘प्रत्येक भारतीयाचे आयुष्य साजरे करणे’ आणि ‘स्वातंत्र्यलढ्याचा मागोवा’ अशी आहे. 130 कोटी भारतीय लोक जगातील सर्वात मोठ्या लोकशाहीचा 75 वर्षांचा दीर्घ प्रवास साजरा करत असल्याचा संदेश देणे, हा उद्देश या महोत्सवाची जाहिरात करण्यामागे आहे.
‘स्वातंत्र्यलढ्याचा मागोवा’ या उपक्रमामुळे लोकांना देशाच्या स्वातंत्र्यलढयाशी संबंधित विविध ऐतिहासिक ठिकाणांचा शोध आणि माहिती घेण्याची प्रेरणा मिळते.
उपक्रमाच्या पहिल्या टप्पात मुंबई विमानतळाबाहेरुन प्रवासी घेणाऱ्या 27 गाड्यांवर ही जाहिरात करण्यात आली आहे. या कॅब मुंबईच्या कानाकोपऱ्यात जाऊन लोकांपर्यंत या अभियानाची माहिती पोचवतील.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
सिद्धरामय्या आणि डी के शिवकुमार यांनी कर्नाटकचे मुख्यमंत्री आणि उपमुख्यमंत्री म्हणून आपल्या पदाची शपथ घेतल्याबद्दल पंतप्रधानांनी केले अभिनंदन
पंतप्रधान नरेंद्र मोदी यांनी सिद्धरामय्या आणि डी के शिवकुमार यांनी कर्नाटकचे मुख्यमंत्री आणि उपमुख्यमंत्री म्हणून आपल्या पदाची शपथ घेतल्याबद्दल त्यांचे अभिनंदन केले आहे.
पंतप्रधानांनी ट्वीट केले आहे:
"कर्नाटकचे मुख्यमंत्री म्हणून शपथ घेतल्याबद्दल @siddaramaiah जी यांचे आणि उपमुख्यमंत्रीपदाची शपथ घेतल्याबद्दल @DKShivakumar जी यांचे अभिनंदन. फलदायी कार्यकाळासाठी माझ्या शुभेच्छा.”
सांस्कृतिक मंत्रालय
सांस्कृतिक मंत्रालय 22 मे 2022 ते 22 मे 2023 ह्या कालावधीत साजरे करणार राजा राम मोहन रॉय यांचे 250वे जयंती वर्ष
जी किशन रेड्डी यांच्या हस्ते कोलकात्यात राजा राम मोहन रॉय यांच्या पुतळ्याच्या अनावरणाने होणार उद्या जयंती वर्षाची सुरुवात
नवी दिल्ली, 21 मे 2022
स्वातंत्र्याच्या अमृतमहोत्सवानिमित्त सांस्कृतिक मंत्रालय राजा राम मोहन रॉय यांचे २५० वे जयंती वर्ष साजरा करणार आहे. 22 मे 2022 पासून 22 मे 2023 या कालावधीत हे वर्ष साजरे केले जाणार असून त्याचा शुभारंभ उद्या कोलकाता इथे होणार आहे.
कोलकात्यातील सॉल्ट लेक इथे असलेली राजा राम मोहन रॉय लायब्ररी फाउण्डेशन आणि सायन्स सिटी प्रेक्षागृहात केंद्रीय सांस्कृतिक आणि पर्यटन व ईशान्य भारत प्रदेश विकास मंत्री जी किशन रेड्डी ह्यांच्या हस्ते २२ मे २०२२ रोजी हा उद्घाटन सोहळा होणार आहे. पश्चिम बंगालचे राज्यपाल जगदीप धन्कर ह्या सोहळ्याला उपस्थित राहणार आहेत.
राजा राम मोहन रॉय लायब्ररी फाउण्डेशन इथे राजा राम मोहन रॉय ह्यांच्या पुतळ्याचे अनावरण सांस्कृतिक मंत्री जी किशन रेड्डी सकाळी ११ वाजता दूरदृश्य प्रणालीद्वारे करतील.
उद्घाटनाच्या निमित्ताने सायन्स सिटी प्रेक्षागृहात इतरही कार्यक्रमांचे आयोजन करण्यात आले आहे. चर्चासत्र, लहान मुलांसाठी प्रश्नमंजुषेचे आयोजन करण्यात आले आहे. राजा राम मोहन रॉय ह्यांच्या जीवनाचे विविध पैलू उलगडून दाखवणारे सादरीकरण मल्टिमिडीयाद्वारे केले जाणार आहे.Jaydevi PS/R.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
भारतीय निवडणूक आयोग
छत्तीसगडमधल्या बस्तर येथे 11 एप्रिल 2019 ला मतदान
नवी दिल्ली, 8 एप्रिल 2019
छत्तीसगडमध्ये 11 एप्रिल 2019 ला बस्तर या एकाच लोकसभा मतदारसंघात मतदान होणार आहे. हा मतदार संघ अनुसूचित जमातीसाठी राखीव आहे. या मतदारसंघात एकूण मतदारांची संख्या 13,77,346 असून त्यापैकी 6,62,355 पुरुष तर 7,15,550 महिला आणि 41 अन्य मतदार आहे. मतदारसंघात 1, 878 मतदान केंद्र उभारण्यात आली आहेत.
सुरक्षेच्या कारणास्तव नारायणपूर, दंतेवाडा, बिजापूर आणि कोष्टा येथे मतदानाची वेळ सकाळी 7 ते दुपारी 3 असेल.
N.Sapre/S.kakde/P.Kor
(Visitor Counter : 93
उपराष्ट्रपती कार्यालय
जबाबदार आणि शाश्वत पर्यटनाचे उपराष्ट्रपतींचे आवाहन
नवी दिल्ली, 27 सप्टेंबर 2019
उपराष्ट्रपती एम.व्यंकय्या नायडू यांनी पर्यटन उद्योगातील सर्वसंबंधितांना अधिक जबाबदार आणि शाश्वत पर्यटनाचे आवाहन केले. प्रदूषणाच्या समस्येबाबत चिंता व्यक्त करत त्यांनी सेवा पुरवठादारांना शाश्वतता आणि संवर्धन हे त्यांच्या व्यवसायाचे अविभाज्य घटक बनवायला सांगितले. संसाधनांचा वापर काळजीपूर्वक केला जावा, जेणेकरुन भावी पिढीला पर्यटनाचे लाभ मिळू शकतील, असे ते म्हणाले.
नवी दिल्लीत आज जागतिक पर्यटन दिन 2019 कार्यक्रमाचे उद्घाटन केल्यावर नायडू यांनी यंदा हा दिन साजरा करण्यासाठी संयुक्त राष्ट्राच्या जागतिक पर्यटन संघटनेने भारताची निवड केल्याबद्दल आनंद व्यक्त केला.
प्रवास करताना नैतिक बाबी लक्षात ठेवायला हव्यात तसेच पर्यटनामुळे लोकांना आणि पर्यावरणाचा लाभ घ्यायला हवा, असे त्यांनी नमूद केले.
या कार्यक्रमाच्या निमित्ताने त्यांनी पॅराग्वेच्या पर्यटन मंत्री सोफिया अफारा यांची भेट घेतली आणि पर्यटन क्षेत्रातील दोन्ही देशांच्या सहकार्याबाबत चर्चा केली. व्हिसाचे नियम अधिक सुलभ करण्याची सूचना नायडू यांनी यावेळी केली.
उपराष्ट्रपतींनी संयुक्त राष्ट्र जागतिक पर्यटन संघटनेचे महासचिवांचीही भेट घेतली. पर्यटनाच्या सामाजिक, सांस्कृतिक आणि आर्थिक मूल्यांबाबत जनजागृती करण्यासाठी दरवर्षी जागतिक पर्यटन दिन साजरा केला जातो, असे उपराष्ट्रपती म्हणाले. अनेक देशांमध्ये पर्यटन हे आर्थिक विकासाचे प्रमुख इंजिन असून, रोजगार आणि परकीय चलन मिळवण्याचा महत्वाचा स्रोत असल्याचे नायडू म्हणाले.
पंतप्रधानांच्या सूचनेनुसार देशातल्या तरुणांनी 2022 पर्यंत देशातल्या किमान 15 पर्यटन स्थळांना भेट द्यावी, असे आवाहन उपराष्ट्रपतींनी केले. त्यांनी विद्यार्थ्यांना सांस्कृती, वारसा, भाषा व खाद्यपदार्थ याबाबत जाणून घेण्यासाठी भारत दर्शन करण्याचे आवाहन केले.
B.Gokhale/S.Kane/D.Rane
(Visitor Counter : 106
संरक्षण मंत्रालय
संरक्षण सामग्रीचे उत्पादन
नवी दिल्ली, 24 मार्च 2023
सरकारने संरक्षण क्षेत्रात परदेशी मूळ सामग्री उत्पादकांसोबत काम करणाऱ्या 45 कंपन्या/संयुक्त उपक्रम यांना मान्यता दिली आहे. त्याशिवाय गेल्या काही वर्षात सरकारने देशाच्या संरक्षण सामग्री उत्पादन क्षेत्रात अनेक धोरणात्मक उपक्रम सुरू केले आहेत आणि स्वदेशी बनावटीच्या रचना, विकास आणि उत्पादन यांना प्रोत्साहन देण्यासाठी सुधारणा केल्या आहेत. ज्यामुळे आगामी काळात आयातीवरील अवलंबित्व कमी होणार आहे. या उपक्रमांमध्ये संरक्षण खरेदी प्रक्रिया-2020 अंतर्गत देशांतर्गत स्रोतांकडून भांडवली साहित्य खरेदीला प्राधान्य देणे, संरक्षण मंत्रालयाच्या संरक्षण उत्पादक विभागाकडून तीन सकारात्मक स्वदेशीकरण याद्यांची एका कालमर्यादेसह अधिसूचना ज्यानंतर त्यांना केवळ देशांतर्गत उद्योगांकडूनच खरेदी करता येईल. या तीन याद्यांमध्ये 3738 जिन्नस आहेत, ज्यापैकी 2786 जिन्नसांचे फेब्रुवारी 2023 पर्यंत स्वदेशीकरण करण्यात आले आहे. औद्योगिक परवाना प्रक्रियेला जास्त मुदतीचा वैधता कालावधी देऊन तिचे सुलभीकरण, ऑटोमॅटिक रुट अंतर्गत 74% एफडीआयला परवानगी देऊन थेट परकीय गुंतवणुकीच्या धोरणाचे उदारीकरण, प्रक्रियेचे सुलभीकरण, स्टार्ट अप्स आणि एमएसएमईंचा सहभाग असलेल्याआयडेक्स अर्थात इनोव्हेशन फॉर डिफेन्स एक्सलन्स योजनेचा प्रारंभ, सार्वजनिक खरेदीची अंमलबजावणी, एमएसएमईसह भारतीय उद्योगांना स्वदेशीकरणाची सुविधा मिळावी या उद्देशाने स्रीजन या स्वदेशीकरण पोर्टलचा प्रारंभ, संरक्षण उत्पादनासाठी गुंतवणूक आकर्षित करण्याला आणि तंत्रज्ञानाच्या हस्तांतरणासाठी ऑफसेट धोरणात सुधारणा, उत्तर प्रदेश आणि तमिळनाडूत प्रत्येकी एक अशा दोन संरक्षण उद्योग मार्गिकांची उभारणी यांसारखे उपक्रम सुरू आहेत.
संरक्षण राज्यमंत्री अजय भट्ट यांनी आज लोकसभेत मलुक नगर यांनी विचारलेल्या प्रश्नाच्या लेखी उत्तरात ही माहिती दिली.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
अर्थ मंत्रालय
2020 पर्यंत सर्वांसाठी घर हे उद्दिष्ट
हे उद्दिष्ट साध्य करण्याचे प्रधानमंत्री आवास योजना ग्रामीणचे लक्ष्य
प्रधानमंत्री ग्रामसडक योजना येत्या पाच वर्षात 1 लाख 25 हजार किलोमीटर लांबीचे रस्त्यांची श्रेणीवाढ करणार
यासाठी 80 हजार कोटी रुपयांचा निधी लागणार
2022 पर्यंत प्रत्येक ग्रामीण कुटुंबाकडे वीज आणि स्वयंपाकाच्या गॅसची सुविधा
नवी दिल्ली, 5 जुलै 2019
2020 पर्यंत सर्वांसाठी घर हे उद्दिष्ट साध्य करण्याचे प्रधानमंत्री आवास योजना ग्रामीणचे लक्ष असल्याचे केंद्रीय अर्थ आणि कंपनी व्यवहार मंत्री निर्मला सीतारामन यांनी आज सांगितले. लोकसभेत त्या आज केंद्रीय अर्थसंकल्प 2019-20 सादर करताना बोलत होत्या. गेल्या पाच वर्षात 1 कोटी 54 लाख ग्रामीण घरे बांधण्यात आली आणि प्रधानमंत्री आवास योजना ग्रामीणच्या दुसऱ्या टप्प्यात 2019-22 मध्ये एक कोटी 95 लाख घरे पात्र लाभार्थ्यांना उपलब्ध करून देण्याचे प्रस्तावित आहे.
ही घरे शौचालय, विद्युत आणि एलपीजी जोडणी यांसह उपलब्ध करून दिली जाणार आहेत.
येत्या पाच वर्षात प्रधानमंत्री ग्रामसडक योजना अंतर्गत एक लाख पंचवीस हजार किलोमीटर लांबीच्या रस्त्यांची श्रेणी वाढ केली जाणार असल्याचं अर्थमंत्र्यांनी यावेळी सांगितलं. या कामासाठी 80 हजार 250 कोटी रुपये खर्च अपेक्षित आहे. शाश्वत विकासाची कटिबद्धता यासंदर्भात मंत्री म्हणाल्या की प्रधानमंत्री ग्रामसडक योजनेचे वीस हजार किलोमीटर लांबीचे रस्ते बांधतांना हरित तंत्रज्ञान, टाकाऊ प्लास्टिक आणि कोल्ड मिक्स तंत्रज्ञान अशा गोष्टींचा वापर करण्यात आला आहे, ज्यामुळे कार्बन घटकांचे प्रमाण कमी झाले आहे.
उज्ज्वला आणि सौभाग्य योजनेविषयी अर्थमंत्री म्हणाल्या की या योजनेमुळे प्रत्येक ग्रामीण कुटुंबाचे जीवनमान बदलले आहे आणि 2020 म्हणजेच भारताच्या 75 व्या स्वातंत्र्य दिनी प्रत्येक ग्रामीण कुटुंबाकडे वीज आणि स्वयंपाक बनवण्याची सुविधा असेल. देशभरातील सर्व गावांमध्ये आणि जवळ जवळ शंभर टक्के कुटुंबांना वीज प्रदान करण्यात आली आहे. केवळ जे कुटुंब गॅस जोडणी घेण्यासाठी इच्छुक नाही, आशा कुटुंबांना वगळता प्रत्येक ग्रामीण कुटुंबाजवळ वीजपुरवठा आणि स्वयंपाक बनवण्याची सुविधा असेल असं आश्वासन अर्थमंत्र्यांनी देशवासीयांना यावेळी अर्थमंत्र्यांनी देशवासियांना दिलं.
G.Chippalkatti/S.Tupe/D.Rane
(Visitor Counter : 313
पंतप्रधान कार्यालय
सिक्कीम राज्य स्थापना दिनानिमित्त पंतप्रधानांनी सिक्कीमच्या नागरिकांना दिल्या शुभेच्छा
नवी दिल्ली, 16 मे 2020
पंतप्रधान नरेंद्र मोदी यांनी आज सिक्कीमच्या नागरिकांना सिक्कीम राज्यस्थापना दिनाच्या शुभेच्छा दिल्यात.
आपल्या शुभेच्छा संदेशात पंतप्रधान म्हणाले, “सिक्कीम राज्यस्थापना दिनाच्या शुभेच्छा. प्रतिभासंपन्न आणि दयाळू लोकांचे माहेरघर असणाऱ्या सिक्कीमने अनेक क्षेत्रात राष्ट्रीय प्रगती समृद्ध केली आहे. सेंद्रिय शेतीसारख्या क्षेत्रात सिक्कीमने केलेल्या प्रगतीचे सर्वत्र कौतुक होत आहे. आगामी काळात सिक्कीमच्या प्रगतीसाठी मी प्रार्थना करतो.”B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 10 ऑगस्ट 2022
|
|
- 207.03 cr Total Vaccine doses  have been administered so far under Nationwide Vaccination Drive
- 15,21,429 doses administered in last 24 hours
- India's Active caseload currently stands at 1,28,261
- Active cases stand at 0.29%
- Recovery Rate currently at 98.52%
- 19,539 recoveries in the last 24 hours increases Total Recoveries to
- 4,35,35,610
- 16,047 new cases recorded in the last 24 hours
- Daily positivity rate 
- Weekly Positivity Rate 
- 87.88 cr Total Tests conducted so far; 3,25,081 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 207.03 कोटींहून अधिक  मात्रांचा टप्पा पार केला. 2,74,83,097 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.96 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
भारतात उपचाराधीन रुग्णांची संख्या 1,28,261. इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.29% आहे.
परिणामी, भारतात कोरोनामुक्तीचा दर 98.52%.इतका आहे. गेल्या 24 तासांत 19,539 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,35,35,610..इतकी झाली आहे.
गेल्या 24 तासात 16,047 नव्या कोरोना रुग्णांची नोंद झाली.
गेल्या 24 तासात एकूण 3,25,081 कोविड-19 चाचण्या घेण्यात आल्या. भारताने आतापर्यंत एकूण 87.88 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 4.90% आहे आणि दैनंदिन पॉझिटिव्हिटी दर 4.94%. नोंदविण्यात आला आहे.
इतर अपडेट्स :-
S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
आरोग्य आणि कुटुंब कल्याण मंत्रालय
रॅपिड अँटिजेन टेस्टसह 1234 लॅबमुळे प्रति दशलक्ष चाचण्या 9231 पेक्षा जास्त 24 तासात 3.26 लाखापेक्षा अधिक नमुन्यांची चाचणी
``चाचणी, शोध, उपचार `` या रणनितीनुसार, राज्य आणि केंद्रशासित प्रदेशांमध्ये चाचण्यांसाठी केंद्र सरकार पुढाकार घेत आहे. मिळालेल्या परिणामानुसार, देशभरात चाचणी प्रयोगशाळांच्या संख्येत सातत्याने वाढ होत आहे. वाढलेली चाचणी आयसीएमआर मार्गदर्शक तत्वांनुसार आहे आणि त्यामुळे रुग्ण शोधण्यास लवकर मदत झाली आहे.
कोविड – 19 च्या चाचणीमधील आरटी – पीसीआर या महत्त्वाच्या मानकांसह चाचण्या केल्या जात आहेत. अर्ध्या तासाच्या आत निकाल देणारी’ रॅपिड अँटिजेन पॉइंट ऑफ केअर’ चाचणीचा अंतर्भाव यात करण्यात आला आहे . यामुळे रुग्णसंख्येचा प्रभाव अधिक असलेल्या आणि बाधित क्षेत्रात चाचणीत वाढ करण्यात आली आहे. यामुळे संसर्ग पसविण्यात प्रभावीपणे मदत होऊ शकली आहे.
आता नोंदणीकृत सर्व वैद्यकीय प्रॅक्टिशनर्सना चाचणीची परवानगी देण्यात आली असून, आरटी – पीसीआर, ट्रू नॅट आणि सीबीएनएएटी यामुळे राज्ये आणि केंद्रशासित प्रदेशांमध्ये मोठ्याप्रमाणावर चाचण्या करणे शक्य झाले आहे.
गेल्या 24 तासात 3,26,826 नमुन्यांची चाचणी करण्यात आली आहे. एकूण 1,27,39,490 नमुन्यांची चाचणी केली गेली तर प्रति दशलक्ष 9231.5 चाचण्या भारतात करण्यात आल्या.
देशात 1234 लॅब मुळे चाचणी प्रयोगशाळांची क्षमता आता वाढली आहे, 874 प्रयोगशाळा सरकारी क्षेत्रात आणि 360 खासगी प्रयोगशाळा आहेत. यांचाही समावेश आहे :
आरटी पीसीआर आधारित चाचणी प्रयोगशाळा : 635 
ट्रू नॅट आधारित चाचणी प्रयोगशाळा : 499 
सीबीएनएएटी आधारित चाचणी प्रयोगशाळा : 100 
कोविड – 19 संदर्भात कोणतीही अधिकृत आणि ताजी आकडेवारी /माहिती हवी असल्यास, तसेच काही मार्गदर्शक तत्वे अथवा सूचना बघावयाच्या असल्यास, कृपया खालील संकेतस्थळाला भेट द्यावी : https://www/mojfw.gov.in आणि @MoHFW_INDIA. तांत्रिक बाबींच्या माहितीसाठी technicalquery.covid17[at]gov[dot]in यावर मेल पाठवू शकता आणि अन्य माहितीसाठी Ncov2019[at]gov[dot]in @CovidIndiaSeva या वर संपर्क साधता येईल.
कोविड – 19 संदर्भात काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : +91-11-23978046 या हेल्पलाइनवर किंवा 1075 या टोल फ्री क्रमांकावर. कोविड -19 वरील राज्ये किंवा केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronavariushelplinenumber.pdf या वर उपलब्ध आहे.